Ilie Bolojan dezvăluie discuțiile pe care le-a avut cu miniștrii PNL despre personalul din instituții. „Aveți mână liberă”
Ilie Bolojan a declarat, marți, că a avut o întâlnire cu toți ministrii liberali și le-a spus deschis că au mână liberă în totalitate, referitor la măsurile de reformare a statului și de dimensionare a personalului din instituții. Președintele PNL  a adăugat că semnalul în coaliție a fost foarte clar cu privire la bugetul pe acest an, și vor fi creșteri de alocări doar la autoritățile care au investiții.